ดอก0%
โดย...ชัตน์วรี (shewarat@hotmail.com)
7 มิ.ย. 2559

โดย...ชัตน์วรี ([email protected])
กระแสฮือฮาคนไทยรับไม่ได้กับดอกเบี้ยเงินฝาก 0% แต่ในไม่ช้าก็คงหนีไม่พ้นภาวะดอกเบี้ยเงินฝาก 0% ซึ่งทั่วโลกนั้นเข้าสู่ภาวะดอกเบี้ยติดลบกันแล้ว และต่อไปการฝากเงินอาจจะต้องเสียค่าธรรมเนียมหรือดอกเบี้ยให้กับธนาคารพาณิชย์ก็ได้
คนมีเงินเหลือเฟือคงจะกลุ้ม ดอกเบี้ยเงินฝาก 0% ลงทุนอะไรดี แม่ไม้การเงินขอสำรวจการลงทุนมานำเสนอ
1.พันธบัตรออมทรัพย์รัฐบาล รุ่นอายุ 5 ปี อัตราดอกเบี้ย ปีที่ 1 = 1.75% ปีที่ 2-3 = 2% ปีที่ 4 = 2.50% ปีที่ 5 = 3%
2.สลากออมสินหน่วยละ 50 บาท อายุ 3 ปี มีสิทธิถูกรางวัลทุกเดือนนานถึง 36 เดือน ลุ้นรางวัลที่ 1 มูลค่า 10 ล้านบาท เมื่อฝากครบอายุรับเงินต้นคืนพร้อมดอกเบี้ย หน่วยละ 51 บาท 
3.ลงทุนกองทุนรวมตราสารหนี้และตลาดเงินมีโอกาสได้รับผลตอบแทนประมาณ 1-3% ต่อปี ผลตอบแทนจะขึ้นลงตามอัตราดอกเบี้ยในตลาดเงิน
4.หุ้นกู้เอกชนที่มีอันดับความน่าเชื่อถือ AAA รุ่นอายุ 3 ปี อยู่ที่ 1.92% รุ่นอายุ 5 ปี อยู่ที่ 2.16% 
การลงทุนมีความเสี่ยง ผู้ลงทุนควรศึกษาอย่างรอบคอบ